दैनिक भास्कर के कंप्यूटर प्रशिक्षण में सीखें कंप्यूटर, 28 से नया बैच शुरू
पानीपत | 25दिसंबर से शुरू हो रही विंटर वेकेशन का सदुपयोग कुछ नया सीख कर करें, क्योंकि सीखने की कोई उम्र नहीं होती। दैनिक भास्कर सीनियर सिटीजन एवं महिलाओं के लिए नि:शुल्क कंप्यूटर प्रशिक्षण कार्यक्रम कर रहा है, जिसमें अब तक कंप्यूटर सीख कर शहरवासियों ने फायदा उठाया है। अगला बैच 28 दिसंबर से शुरू होने जा रहा है। इच्छुक आवेदक दैनिक भास्कर कार्यालय में आवेदन कर सकते हैं। इस 15 दिवसीय नि:शुल्क कंप्यूटर प्रशिक्षण कार्यक्रम में कंप्यूटर का बेसिक, इंटरनेट सर्फिंग, मेल सोशल साइट जैसे फेसबुक एवं वॉट्सएप का प्रशिक्षण दिया जाता है। वरिष्ठ नागरिकों की आयु सीमा 50 वर्ष या इससे अधिक, वहीं महिलाओं की उम्र सीमा 30 वर्ष या इससे अधिक हो। आवेदन के लिए प्रतिभागियों को 1 पासपोर्ट साइज फोटो के साथ दैनिक भास्कर कार्यालय, प्लॉट नंबर 42-43, सेक्टर 29 पार्ट 2, इंडस्ट्रियल एरिया पर प्रात: 11 बजे से सांय 5 बजे तक संपर्क कर सकते है। अधिक जानकारी के लिए 9996222550 पर संपर्क कर सकते हैं।
bho_Deva hin_Deva